als_Latn dik_Latn sag_Latn
Një fëmijë 12 vjeç që po voziste biçikletën është lënduar lehtë në Gjakovë pasi është përplasur me një makinë të tipit “Passat”.
Lajmin për aksidentin e bëri të ditur Albin Sahatqija, komandanti i Trafikut Rajonal në Gjakovë.
Përplasja e çiklistit për makinën ka ndodhur në Rrugën “Skënderbeu” afër objektit të policisë rajonale në Gjakovë.
Sipas Sahatqisë çiklisti-fëmijë po lëvizte në shiritin e tij të rrugës kur ndodhi aksidenti.
“Përderisa automjeti ‘Passat’ fillon kthimin majtas që të kyçet në rrugën tjetër, në udhëkryqin e rrugës “Skënderbeu” , ia merr përparësinë e kalimit biçiklistit, i cili ishte duke lëvizur përballë në shiritin e tij përkatës, me ç’rast në pamundësi të shmangies së aksidentit, biçiklisti përplaset në krahun e djathtë të veturës”, tha komandanti Sahatqija.
Ai tregoi për KALLXO.com se fëmija është dërguar në emergjencën e spitalit të Gjakovës.
“Si pasojë e aksidentit biçiklisti-fëmijë u dërgua në emergjencën e spitalit, ku nga mjekët konstatohet se ka pësuar lëndime të lehta trupore, ku pas tretmanit mjekësor lirohet në shtëpi. Rasti hetohet nga hetuesit e aksidenteve të trafikut rajonal”, sqaroi Sahatqija.
KALLXO.com ka shkruar edhe për aksidente tjera. Shkrimet e tilla mund t’i lexoni këtu.
als_Latn als_Latn als_Latn als_Latn als_Latn als_Latn als_Latn als_Latn